MORH: Nismo tražili pomoć Mađara, možemo se obraniti

Iz MORH-a su reagirali na navode stranice hovendelem.hu da je Hrvatska tražila pomoć u zračnoj obrani i istaknuli kako ne znaju na temelju čega se ti navodi ističu

<p>Ministarstvo obrane RH u ponedjeljak je <b>demantiralo da je Hrvatska od Mađarske zatražila da preuzme odgovornost obrane njezina zračnog prostora</b>, ali i potvrdilo da je Hrvatska zainteresirana za regionalni pristup kontroli zračnog prostora.</p><p>Priopćenje donosimo u cijelosti. </p><p><span style="background-color: rgb(255, 255, 255);"><i>"S obzirom na članak objavljen na mađarskoj web stranici honvedelem.hu pod naslovom <b>„Hrvatska pozvala Mađarsku da zaštiti zračni prostor”</b> naglašavamo da MORH ne može komentirati medijske navode mađarske strane, odnosno nije nam poznato na temelju čega se isti navodi ističu.</i></span></p><p><i><b>Hrvatska nije ni u jednom trenutku zatražila od Mađarske pomoć</b> u vezi ovog pitanja jer Oružane snage Republike Hrvatske imaju sposobnost nadzora i zaštite zračnog prostora RH i ne očekuju gubitak te sposobnosti. </i></p><p><i>Tijekom svog boravka u Višegradu (Mađarska), u petak 14. ožujka 2014., na neformalnom sastanku ministara obrane zemalja Srednjoeuropske obrambene suradnje, zamjenica ministra obrane<b> Višnja Tafra</b> u svom govoru na temu „Rad i budućnost Srednjoeuropske obrambene suradnje“, naglasila je mogućnost ispitivanja - u dugoročnom periodu i ovisno o interesu država u srednjoj Europi – <b>multinacionalnog pristupa pri održavanju sposobnosti air policinga</b>. Pri tome, ni u kojem trenutku nije bilo rasprave o konkretnim aranžmanima ili bilateralnim sporazumima.</i></p><p><i>Inače, tijekom prošlog tjedna delegacija Ministarstva obrane predvođena pomoćnikom ministra Viktorom Koprivnjakom boravila je Ukrajini kako bi provjerila trenutno stanje s remontom hrvatskih MIG-ova u Ukrajini. Izaslanstvu MORH-a je službeno prezentirano da su otklonjeni postojeći problemi vezani uz integraciju navigacijskog sustava. </i></p><p><i>Oprema za testiranje svih komponenti kursnog sustava pokazala je da sve funkcionira i do sada je ukrajinsko-češki tim zajedničkim radom u remontnom zavodu u Odessi provjerio 5 zrakoplova koji su spremni za preliminarni prijem od strane hrvatskih stručnjaka.</i></p><p><i>Sredinom tjedna hrvatski tim za nadzor (voditelj projektnog tima, 2 testna pilota i četvero stručnjaka za nadzor remonta) kreće u Ukrajinu. </i></p><p><i>Nakon preliminarnog pregleda, koji uključuje i testne letove hrvatskih pilota, potvrdit će se jesu li ti zrakoplovi potpuno ispravni i spremni za transport u Hrvatsku."</i></p>